Trelastfirmaet K. Kværner kjøpte eiendommen i 1936, og søkte samme år om oppføring av trelasthall og et kontorbygg i sju etasjer etter tegninger av arkitekt Paul Hoel. Trelasthallen stod ferdig i 1939, men det omsøkte kontorbygget ble aldri oppført. I stedet fungerte det tidligere bolighuset som ekspedisjons- og utsalgslokale i tilknytning til trelasthallen, 2. etasje fungerte dessuten i kort tid som bolig. K. Kværner solgte eiendommen i 1978. En periode på 1980-tallet huset eiendommen en jernvarehandel.